**Bod č. 9**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

dňa 23. 03. 2017

**Odpočet plnenia Programu hospodárskeho a sociálneho rozvoja za rok 2016**

**Predkladateľ**: **Materiál obsahuje**: 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. tabuľkový odpočet

**Zodpovedná:**

Mgr. Zuzana Lovíšková, v.r.

vedúca odd. všeobecnej a vnútornej správy

**Spracovateľka:**

Mgr. Zuzana Lovíšková , v.r.

vedúca odd. všeobecnej a vnútornej správy

**Návrh uznesenia:**

Mestské zastupiteľstvo v Stupave :

B e r i e n a  v e d o m i e

Odpočet plnenia Programu hospodárskeho a sociálneho rozvoja za rok 2016

**Dôvodová správa**

Program hospodárskeho rozvoja a sociálneho rozvoja, spolu s územným plánom, je základným a kľúčovým dokumentom pre riadenie samosprávy, ktorý vychádza z poznania situácie a konkrétnych potrieb obyvateľov, podnikateľov, záujmových skupín a ďalších subjektov v území, formuluje svoju predstavu o budúcnosti spolu s činnosťami a projektmi na jej zabezpečenie. PHSR sa spracováva spravidla na 7 rokov. PHSR koncepčne, systémovo analyzuje a určuje budúcnosť rozvoja spolu s činnosťami, investičnými projektmi so zdrojovým krytím na jej zabezpečenie. Vytvára rámec, ktorého naplnenie bude zárukou, že PHSR nebude zbytočne rozsiahlym a len popisným zoznamom nereálnych zámerov (zoznamom vecí, na ktoré obec nemá peniaze), ale skutočným strategickým rozvojovým dokumentom s cieľom dosiahnuť rast životnej úrovne na konkrétnom území.

Program hospodárskeho rozvoja a sociálneho rozvoja bol schválený na Mestskom zastupiteľstve dňa 12.05.2016. V rámci PHSR bolo vytvorených 48 aktivít, ktoré boli zadelené do rokov 2016 – 2018, z toho 21 bolo treba napĺňať už v roku 2016. Podrobné plnenie jednotlivých opatrení je uvedené v prílohe tohto materiálu.

Materiál bol dňa 13.03.2017 predložený na rokovanie Mestskej rady v Stupave. Mestská rada v Stupave odporúča MsZ zobrať na vedomie predložený materiál.